
Tisztelt Képviselőtestület!

 Engedjék meg, hogy a Zalakarosi Közösségi Ház és Könyvtár intézmény 2023. évi értékelését pár gondolatban kifejtsem.
A Zalakarosi Közösségi Ház intézmény főállású alkalmazottainak összlétszáma 2023-ban 3 fő volt, 1 fő igazgató, 1 fő szervező, 1 fő informatikus, valamint 2023. május 2-tól 4 órás megbízási szerződéssel foglalkoztatunk technikai dolgozót.
A könyvtár iskolai és városi könyvtári funkciókat lát el, a városi könyvtár összlétszáma 0,6 fő, ebből 0,1 fő könyvtárvezető és 0,5 fő könyvtáros. 
Az intézmény jelen pillanatban 1 székhellyel rendelkezik (Civil Ház), 2 telephellyel (Könyvtár, Kertmozi), ezeken a közösségi színtereken valósítjuk meg a kulturális eseményeket, illetve programokat, próbákat. A nagyobb eseményeink átkerültek a Karos Korzó épületébe. Továbbá 1 db sportlétesítmény üzemeltetéséve1 is foglalkozik az intézmény, ahol kisebb karbantartás és működtetés a feladatunk. 
Munkánk során arra törekedtünk, hogy kitűzött céljaink megvalósításával, a település egészére hatóan tudjuk szolgálni a város lakosságának és a hozzánk látogatók széles táborának kulturális elvárásait, művelődési, sport és szórakozási igényeinek kielégítését, szabadidejük tartalmas, hasznos eltöltését.
 Városunk politikai-, társadalmi-, egyházi és civilszervezeteivel, intézményeivel kiépített jó munkakapcsolat, a velük való eredményes együttműködés, együtt gondolkodás nagyban hozzájárult ahhoz, hogy az elmúlt évben eredményes munkát végezhettünk a művelődés, az igényes szórakozás, a szabadidő hasznos eltöltése, az öntevékeny és amatőr művészeti mozgalom terén. 
A partneri, munkatársi kapcsolatok ápolása továbbra is egyik legfontosabb feladatunk lesz, mert e nélkül egy település közművelődése sem lehet igazán működőképes és eredményes.
Rendezvényeinkhez igyekeztünk igényt kelteni, s megfelelő tájékoztatással, reklám tevékenységgel (sajtó, szórólapok, plakátok, meghívók, e-mailek, személyes beszélgetések stb.) próbáltunk a lakosság minden korosztályához eljutni.  Örömmel állapíthatjuk meg, hogy a legapróbbaktól kezdve egészen a szép korúakig, a lakosság széles rétegeihez sikerült eljutnunk a kultúra eszközeivel.
Az elmúlt év közművelődési szinten sikeresnek mondható. Munkánk minden területén igyekeztünk az igényeknek, elvárásoknak megfelelni. 





Közművelődés

Közösségek, csoportok
Civil Ház
Törvényi előírásnak megfelelően a városoknak kötelezően művelődési házat kell üzemeltetni.  A Civil Ház irodája H-P 8:00-16:00-ig, a Civil Ház foglalkoztató-és oktató terme az alábbiak szerint tartott nyitva: H: 11:00-19:00, K: 8:00-16:00, Sze: 12:00-20:00, Cs: 11:00-19:00, P: 10:00-18:00, Szo: 8:00-16:00 óráig, V: zárva.
Az egyik legfőbb feladatunk volt, hogy csoportjaink működési feltételeit biztosítottuk, fellépéseiket segítettük. 
A Dalárda-Vegyeskar, Ezüst Klub tevékenységét, működését, rendezvényeinek lebonyolítását segítettük, támogattuk. Hagyományosan közösen ünnepeltük október elején az idősek napját.
Művészeti csoportjaink az év folyamán a Civil Házban próbáltak és készültek fel a fellépéseikhez. A Civil Házban tartotta összejöveteleit az Ezüst Klub, a Dalárda-Vegyeskar, Rügyecske néptánccsoport, Bottal-fogó néptánccsoport, Karos Fúvósegyüttes és a Zöld Ág néptánccsoport Az iskolában jelenleg egy művészeti csoportunk maradt a Női Énekkar. Az óvodában található a legkisebbekből álló művészeti csoportunk, a Búzavirág csoport. A Karos Fúvósegyüttes július elején, fesztivállal ünnepelte meg a 25 éves jubileumát.
2022. novemberében újra indult a Gyöngyvirág hagyományőrző csoport, továbbra is a Civil Házban tartja próbáit Paksi Valéria vezetésével, a csoport létszáma 22 fő. 2023-ban több alkalommal is felléptek különböző rendezvényeken.
[bookmark: _Hlk118787874]A fent említett csoportokon kívül civil szervezetek, csoportok is állandó szereplői az intézmény mindennapjainak, mint pl. tartásjavító gerinctorna, karate edzés, baba-mama klub, informatika klub, egyéb gyűlések. Idén kétszer biztosítottunk helyszínt véradás számára, valamint nyári táborokat is tartottak a Civil Házban. Családi összejövetelek és egyesületek gyűlésének helyszíneként is egyre keresettebb a Civil Ház.  (1. számú melléklet: pl. Civil Ház május havi időbeosztás)
Raktározási problémáink továbbra is fennállnak, a Civil Ház pincéje penészesedik, semmit nem lehet megfelelően tárolni. Jelen pillanatban a kertmoziban raktározunk, a strandfürdő tetőterében három helyiségben és a Civil Ház kis helyisége szolgál raktározási célra. Ezt idővel ki kellene váltani egy raktárral a Hegyalja u. 40 szám alatt, hogy minden eszközt megfelelő módon lehessen elhelyezni és a legfontosabb, hogy egy helyre. 





Rendezvények –programok
[bookmark: _Hlk118788445]Városunk lakossága számára egész évben kulturális, közművelődési, szabadidős rendezvényeket szerveztünk. Rendezvényeinket az itt üdülő vendégek is rendszeresen látogatták. Együttműködő partnerként részt vettünk a Turisztikai Nonprofit Kft. és a Fürdő által szervezett rendezvényeken. (2. számú melléklet: A 2023. évben a Közösségi Ház által szervezett programok)
Társadalmi, politikai, állami ünnepeinket (Március 15, Augusztus 20, Idősek Napja, Október 23.) méltó módon megünnepeltük.
A programokról hírt adtunk a Karos Krónika hasábjain, térségünk sajtójában, az interneten, szórólapokon és plakátokon, saját honlapunkon, Facebook oldalunkon is.

Kertmozi
A mozi csak a nyári időszakban üzemel, de a holt időszakban is rengeteg teendő van, mint pl. statisztikák, jelentések. A Karos Korzó nyitásával a kertmozi nyitva  tartása át lett gondolva, és hétfőtől-péntekig tartottunk nyitva az idei évben, a heti kötelező 5 előadást produkáltuk a szolgáltatónak, így továbbra is tudtunk premier filmekkel szolgálni a moziba látogatóknak.  A Kertmozi és a Korzó üzemeltetését a jövőben jobban át kell gondolni, mivel az idei évben többször kellett előadás közben egyeztetni a Korzó dolgozóival, hogy hangos a zene és zavarja a mozielőadást. Ha kevesebb előadás mellett döntünk, akkor nem kapunk premier filmeket, jóval kevesebb bevétellel kell számolni. Amennyiben kiadásban gondolkodik a fenntartó, abban az esetben sem egyszerű a helyzet, mivel a Karos Korzóról beszűrődő hang az esetleges bérlőt ugyanúgy zavarni fogja. 
A munkatársak a moziban a következő feladatokat végezték, mint pl. filmválasztás; online filmrendelés; KDM kulcsok beszerzése/ellenőrzése; működéshez szükséges engedélyek beszerzése; büfé árubeszerzés; filmek postázása; napi bevétel postai feladása; filmenkénti szerződések megkötése; filmforgalmazókkal szerződések megkötése; kapcsolattartás a mozikkal, filmek feltöltésénél segítség a mozigépészeknek; reklám; statisztikák sokasága; plakátolás; szórólapozás; online reklám/hirdetés (facebook, honlap); időben meg nem érkezett filmekért utazás; mozival kapcsolatos általános információ; jegyértékesítés, büfé üzemeltetése, de ezen kívül egyéb teendők is előfordulnak.  (3. számú melléklet: 2023. július-augusztus Kertmozi bevétel napi bontásban)    
Mozi bevétel-kiadásai összegben meghatározva:
Bevétel: 5.863.100 Ft
Kiadás: 3.757.789 Ft
Egyenleg: 2.105.311 Ft
Ezen kívül, mintegy 300.000 Ft bérleti díjat tudtunk generálni.
Szükségszerű javítások a Kertmoziban
· a tetőszerkezet javítása (több helyen beázik)
· a kertmozi színpad padozatának a cseréje,
· rettenetes állapotban van a pénztár mögött található raktárhelyiség is, amelyet minimum alá kell támasztani. (Balesetveszélyes!)
· Az alsó épület nyugati oldalán lévő falvédő faburkolat cseréje (Balesetveszélyes!)
További kisebb javítások:
A több évtizedes kertmozi műszaki állapota évről évre rosszabb állapotba kerül, továbbá szükséges az épületben felmerülő kisebb javítások elvégzése: vetítőfal festése, helyiségek festése, mosdókban csapcserék, egyéb kisebb javítások, a vetítővászon feletti hangfal cseréje. Egy szünetmentes tápegység beszerzése javasolt.

Nemzetközi kapcsolatok
Nagy figyelmet szenteltünk a testvérvárosi kapcsolatok ápolásának, az idei évben négy delegáció, csoport érkezett Zalakarosra.
Puchheimből az idei évben hivatalos delegáció nem érkezett, viszont hosszú idő utána Német-Magyar Egylet 2023. május 7-14-ig Zalakaroson tartózkodott 40 fővel, akiknek egy teljes hétig voltunk a segítségükre. Segítettünk a szállásfoglalásban, étkezések megrendelésében, kirándulások, programok szervezésében. Úgy gondolom, hogy elégedetten és szép élményekkel gazdagodva utaztak haza és jó hírét vitték városunknak. 
Olesnoból idén egy kórus érkezett városunkba, (23 fővel) akiket folyamatosan segítettünk különböző tevékenységekkel, mint pl.szállásfoglalás, próbák és fellépés szervezése, étkezések, programok, tolmácsok, kirándulások szervezése. Nagy örömünkre szolgál, hogy az Olesnoi Kar és a Zalakarosi Női Kar egymással rendkívül jó kapcsolatot ápol. 
Az Olesno-Zalakaros testvérvárosi kapcsolat 15 éves jubileumi ünnepségét 2023. július 14-én,a városnapi ünnepséget megelőzően ünnepeltük meg. 
Zalakaros Város ünnepségén részt vett két testvérvárosunk delegációja (Olesno, Asperhofen), az itt eltöltött pár napra szerveztünk nekik programokat, hogy kellemesen érezzék magukat. 
Kétszer utazott a zalakarosi delegáció külföldi kapcsolatok ápolására, 2023. június 1-4-ig 6 fővel Asperhofenbe, illetve 2023. július 27-30-ig 4 fővel Olesnoba.
Ezen kívül zalakarosi diákok (14-18 év közöttiek) is meghívást kaptak Olesnoba 2023. június 26-július 1-ig, Nemzetközi Ifjúsági Találkozóra.  7 diák és 2 felnőtt (1 sofőr és 1 tanár kísérő) vett részt a rendezvényen, ahol szállást, teljes ellátást és kirándulásokat biztosítottak számukra. Lengyel, magyar és német diákok közösen vettek részt a programokon, számos új barátság kötődött és a diákok angol, illetve német nyelvtudásukat is el tudták mélyíteni. 
Az aktuális testvérvárosi kapcsolatok terén évközben felmerülő feladatok elvégzését intézményünk az eddigi gyakorlatnak megfelelően elvégezte.
 (4. számú melléklet: 2023. évi Nemzetközi kapcsolatok)

Zalakaros Város Értéktár
Megállapítást nyer, hogy Zalakaros Város Önkormányzat Képviselő-testülete 145/2013. (VI. 27.) számú önkormányzati határozatával létrehozta a Zalakaros Város Értéktárat.
Az Értéktár működésével és adminisztrációs feladatainak ellátásával, az értékek feldolgozásával és nyilvántartásával a Zalakarosi Közösségi Ház és Könyvtár intézményt bízta meg. Az idei évben tervezett digitalizáció elmaradt, ennek oka elsősorban informatikus kolléga kiesése (munkahelyi balesetben lábát törte), ezt felépülése után tudjuk majd pótolni.

Sportudvar, Sport
Az idei évben is lehetőséget biztosítottunk Zalakaros polgárainak a szabadidő kellemes eltöltéséhez a sportudvarban, egy rekordtám pálya (több funkciós), egy műfüves pálya és a két pályát körülvevő futópálya várja a sportolni vágyókat. Továbbra is használja a Móra Ferenc Általános Iskola a sportudvart iskolaidőben, továbbá a Zalakaros Sportjáért Közhasznú Közalapítvány két szakosztálya a labdarúgó csapat, és a kosárlabda csapat (elsősorban az utánpótlás csapatok használják). Bérleti lehetőséget is biztosítunk, a bérleti árakat a szabályzat tartalmazza. A sportudvaron hosszú idő után elkészült a várva várt illemhelyiség, amely szeptember óta üzemel. A sportudvaron a pályákat folyamatosan kell karbantartani, ellenőrizni, takarítani. 2023. október 30-án a Magyar Labdarúgó Szövetség által kijelölt vállalkozás a műfüves pályát munkaterületté nyilvánította, a munkálatokat 2023. november 6-án kezdte meg, a kicserélésre kerül az egész pálya műfüves része és körbe a hálók. Befejezési határidő: 2023. november 30.
A rekordtám pálya felújítása is szükségessé vált ez legkésőbb 2024-ben el kell végezni, több helyen feljött a gumi borítás, a kosárlabda állvány palánk alatt található védőfal az idők során tönkrement, melyet pótolni kell mert balesetveszélyes (4 db védőfal ára kb. 1.000.000 Ft).
Sportudvarral kapcsolatosan az év során többször kellett a használók és a környéken lakók között egyeztetni, erre megoldást kell találni a közeljövőben. A fenntartó a jelenlegi állományával nem tudja biztosítani a nyitva tartási időben a felügyeletet, a szabályok betartását és ez folyamatos konfliktushoz vezet, a környéken lakók körében elégedetlenséget szül. 

Sportszervező: 2022. december 10-én az addigi sportszervező nyugdíjba vonult. 2023-as esztendőben a Zalakarosi Közösségi Ház és Könyvtárnál a sportszervezői állás nem került betöltésre, mivel nem volt a költségvetésbe tervezve a munkabére és a sportrendezvények költségei. Ennek átgondolása továbbra is szükséges, hogy estleg más szervezetnél vagy más munkakörrel kiegészítve újra legyen sportszervező Zalakaroson. Tájékoztatásképpen a mellékletben látható a sportszervező tevékenysége a településen. Az idei évben a 2022-es sportrendezvényeknek sportszervező hiányában kb. 1/3 rendezvény került megvalósításra. (5. számú melléklet: Zalakaros város sport rendezvényei 2022-ben)

Együttműködés
Az intézmény feladatainak ellátása során együttműködik a fenntartó Önkormányzattal, a Polgármesteri Hivatallal, a Turisztikai Nonprofit Kft-vel, Turisztikai Egyesülettel, a Zalakarosi Kulturális Egyesülettel, az egyházak helyi szervezeteivel, a civil szervezetekkel, oktatási és nevelési intézményével, a települési, megyei, regionális, országos művelődési szervezetekkel, nemzetközi testvértelepülésekkel.
Zalakarosi Kulturális Egyesület elsősorban a Folklór est rendezvényünknél nyújt segítséget, a művészeti csoportok fellépésein kapott összegeket, a csoportok működésére fordítja (fellépő ruhák, hangszerjavítás stb..), illetve a nyertes pályázatán keresztül segíti a Zalakarosi Közösségi Ház és Könyvtár intézmény rendezvényeit és a csoportjainak működését.

Pályázatok
A tavaszi, nyári időszakban több pályázatot is benyújtott az intézmény, melyből négy pályázat elbírálása már megtörtént az elmúlt hónapokban.  A két Csoóri pályázaton 1.000.000 Ft-ot nyertünk, melyet a Bottal-fogó néptánccsoport és a Dalárda-Vegyeskar működési költségeire tudunk majd felhasználni. NKA pályázaton a 2024-es Táncháztalálkozó a népzene jegyében programra nyertünk 200.000 Ft-ot, ami nagy mértékben járul hozzá a rendezvény költségeihez.

[bookmark: _Hlk149829581]Könyvtár  
Személyi feltételek: A 2023-as évben a személyi feltételekben nem történt változás. A nyilvános könyvtári szolgáltatást továbbra is 3 személy látta el részmunkaidőben. A munkát kissé nehezítette, hogy Rákhely András 2023 júliusától táppénzen van.
Pácsonyi Ildikó: heti 20 órában (kölcsönzés, helyben szolgáltatás: folyóirat, segítségnyújtás katalógusban vagy állományban keresés; rendezvények; nyilvántartás: munkanapló, beiratkozási napló, leltárkönyvek, könyvtári krónika; adminisztrációs munka: könyvek beírása; DJP pont-segítségadás; állománykezelés: selejtezés, állományba vétel; foglalkozások megtartása, azokról beszámolók írása)
Rákhely András: heti 20 órában (honlap kezelése, könyvtári dokumentumok felvitele a számítógépes nyilvántartásba, DJP ponton segítségadás, plakátok készítése, foglalkozásokhoz szerkesztési feladatok, OPAC kezelése)
Horváthné Nagy Elvira: heti 4 órában (rendezvények szervezése; statisztikák készítése; munkatervek, beszámolók; ellenőrzések; kapcsolattartás a könyvtári rendszerrel, pályázatok követése; számlák követése, továbbítása; könyv és folyóiratrendelések; munkarend kialakítása és szervezése)

Tárgyi feltételek: 
Költségvetésből: 799 000 Ft volt az évben a könyvtári fejlesztésre, melyből:
· Folyóiratok éves költsége: 146 152 Ft
· Integrált könyvtári program (Hun Téka) éves díja: 146 050 Ft 
Könyvvásárlás: a fennmaradó 506 798 Ft, melyből még 250 000 Ft novemberi megrendelésre vár. 
(Szerződést kötöttünk a KELLO-val könyvek és folyóiratok beszerzésére.)
Érdekeltségnövelő támogatásból: 439 000 Ft (könyvvásárlás, állománygyarapítás)

Egyéb tárgyi fejlesztés nem történt. A tavalyi évben kért 2 számítógép cseréje nem történt meg és fűtésrásegítő hősugárzót sem kaptunk.

Fizetett rendezvények:
Mozgás nélkül nincs élet (Könyvbemutatóval egybekötött előadás) 100 000Ft
Tarisznyások együttes előadása Mikulás napjára a közösségi házzal közös szervezésben
Novemberben zajlanak a Zalai Gyermekkönyvhetek, erre még szeretnénk előadót meghívni.

Könyvtári felszerelésekre (könyvkártya, katalóguscédula, könyvsarok): nem volt rendelés, hiszen a KELLO-nál rendelt könyveket felszerelve kérjük.
Papírárura, nyomtató patronokra, kézműves foglalkozásainkhoz szükséges ragasztóra, színes papírokra a közösségi ház megrendelésében kaptuk az anyagot.

Nyitvatartás: A nyilvános és iskolai könyvtári nyitvatartásunkat nem különítjük el. A nyilvános nyitvatartásra jöhetnek az iskolások és az iskolai nyitvatartásra jöhetnek a település lakói is. Ebben az évben is heti 30 órát tartottunk nyitva, melyből az iskolai heti 11 óra, a városi heti 19 óra.  A szombati nyitvatartást 2023-ban már nem végeztük, így a fűtést nem kell emiatt a hétvégén elindítani. Az őszi, téli és tavaszi szünetben veszik ki a könyvtárosok is a szabadságukat, mert így nem kell emiatt a fűtést az iskolában működtetni.
2023. június 30-tól augusztus 31-ig csak a városi rész nyitvatartása működött, (heti 20 óra) hiszen az iskolai munkaidőben levő nyitvatartás ilyenkor szünetel. A szabadságok ideje alatt július 1-től július 31-ig a városi könyvtár is zárva volt. 

Olvasótábort ezen a nyáron nem szerveztünk.

Selejtezés: 2023-ban a nyilvános könyvtárra nem selejteztünk könyveket, tartós tankönyvek selejtezését végeztük.

Internet: 2022 októberében lemondásra került a KIFÜ által már csak december 31-ig ingyenesen biztosított internet. 
2023 januárjától az új szolgáltató WIFI –vel biztosítja az internetet. A helyi hálózatunk július óta nem működik. A KIFÜ műszaki mérnöke érkezett ellenőrzésre, hiszen a DJP-s eszközöket a KIFÜ nem adta át a pályázat lejárta után sem. Ígéretet kaptunk a meghibásodott eszköz (elosztó) ingyenes cseréjére, mely beszerelése után újra működhet a helyi hálózat. 
A DJP-k működése leállt májusban, jelenleg felmérés folyik a működések visszaállítására. A pályázatban nyert eszközöket (telefon, nyomtató, szkennelő, laptopok, tabletek, projektor) továbbra is használjuk.

Honlapunk: Folyamatos frissítés alatt van. Rákhely András táppénze miatt nem folyamatos.
Könyvtárközi kölcsönzés: Nem volt ebben az évben, a könyvtárhasználók nem kérték, nem éltek ezzel a lehetőséggel.
Könyvtárunkban továbbra is lehet vásárolni könyveket is a Graph-Art Kiadótól. Az ezekből származó jutalékot pontokban kapjuk, melyeket könyvekkel tudjuk kiváltani, ezek jutalmazásra, ill. állománygyarapításban kerülnek felhasználásra.

Rendezvények: Összesen 48 rendezvényt szerveztünk (január 1-jétől november 7-ig), melynek leírásait, képeit a honlapunkon is nyomon lehet követni. A novemberre és decemberre szervezett rendezvények ebben még nem szerepelnek. Ekkor lesznek a Zalai Gyermekkönyvhetek, az adventi és Mikulás napi programok, melyre több rendezvénnyel készülünk. Novemberben 3 óvodás csoportot is várunk foglalkozásra.
Kiállítás: Újrahasznosítás (Játékok és dísztárgyak újrahasznosított anyagokból.)

Rendezvényeink: 
Magyar népmese napja: 7 foglakozás (167 fő)
Országos Könyvtári Napok: 5 foglalkozás (123 fő)
Magyar költészet napja: 2 foglalkozás (szavalóverseny) (39 fő)
· Könyvtári keresztrejtvények (havonta)
· Könyvtári levelezős játékok (havonta)
· Csoportos foglalkozások az óvodai csoportoknak (6 alkalommal) + novemberben lesz még 3 foglalkozás
· Kézműves foglakozások: 15 alkalom (281 fő)
· Kvízjátékok, vetélkedők:  2 alkalom (57 fő)
· Könyvtári órák: 16 óra (347 fő)
Író-olvasó találkozó Hartmann Miklóssal Német Nemzetiségi Önkormányzattal közös szervezésben (10 felnőtt)
Mozgás nélkül nincs élet - Könyvbemutatóval egybekötött előadás Galambos Lászlóval 26 tanuló + 7 felnőtt)
November végén tervezve van író-olvasótalálkozó Vig Balázzsal.)

2023. június végén a könyvtárvezető szakmai műhelynapon vett részt a megyei könyvtárban. 

A helyi újságba, a Karosi Krónikába, januártól összesen 4 alkalommal írt cikkeket a könyvtár vezetője. A nyitvatartásunk változásait folyamatosan közzétettük benne. (2 alkalom)
2023-as statisztikánk (nov. 7-ig):
Beiratkozott olvasóink száma: 297 fő.  Ebből 216 fő 14 év alatti, 14 év feletti, tehát nem általános iskolai tanuló 81 fő.
Személyes használat: 4847 alkalom
Internethasználat: 66 fő (Júliustól nem működnek a hálózatba kötött gépek.)
Kölcsönzött dokumentumok száma: 3471 db
Helyben használt dokumentumok száma: 3937 db
Könyvtári állományunk nagysága, dokumentumaink száma: 16 649 db, ebből az idei gyarapodás (nov.7-ig)  293 db. (November és december hónapban még további rendelés lesz.)
Szakirodalom: 8521 db
Felnőtt szépirodalom: 4009 db
Gyermek és ifjúsági irodalom: 4119 db
A tankönyvek külön állományban és leltárban vannak, melyek nem tartoznak az összesített állományba.
Könyvtári katalógusunkban jelenleg 13 000 db könyv elérhető, tekinthető meg online eléréssel a honlapunkon (OPAC) keresztül.

Következő évre fejlesztések:
· 2 elavult asztali számítógép cseréje (1 könyvtárosi munkákhoz, 1 rendszergazdai munkához, helyi hálózat kezeléséhez)
· Fűtés rásegítő (hősugárzó)
Javaslatra ajánljuk a fenntartó felé a következő évtől a 16 év és 70 év közöttiek beiratkozási díját megszüntetni (1200 Fő/év). Talán ez is serkenti a felnőtteket a beiratkozásra.

                                                                                   Horváthné Nagy Elvira
                                                                                  Könyvtár intézményegységvezető



Takarékossági intézkedések
A költséghatékonysági intézkedések jegyében a csoportok működését 3-3,5 napra osztjuk be.  A jelenlegi fűtési szezonban a csoportok előtt a Civil Ház nagy terme részben zárva volt, a kisebb teremben tartják összejöveteleiket (kivéve az eddig fűtést nem igénylő tartásjavító gerinctorna, karate edzés, valamint táncpróbák). Ezzel jelentős fűtési költséget takarítunk meg. 
Decembertől megkezdjük a próbák, összejövetelek csütörtök déltől szombat délig történő időpontokra való átcsoportosítását. Ebbe belefér minden közösségi program, elsősorban a kis terem használatával, azoknál a csoportoknál használjuk a nagytermet, amelyeknél a létszám miatt a kisteremben nem férnek el.
A Civil Ház fenti irodájának fűtése klímával megoldható, ami a jelenlegi helyzetben olcsóbb.
Csütörtöktől-szombatig több közösségi csoportnak tudunk lehetőséget biztosítani a közösségi tevékenységük megtartásához. Illetve ezekre a napokra még be tudjuk illeszteni a baba-mama találkozókat, amely havi szinten egy alkalommal kerül megrendezésre, számítógép klubot, vagy az esetleg felmerülő gyűléseket.

Zalakarosi Közösségi Ház és Könyvtár intézménynél szükséges teendők elvégzése, amiket a költségvetésben tervezni kellene, anyagi helyzetet figyelembe véve:
A Civil Ház nagy termének a nyugati oldalán külső fala beázik, illetve a pince keleti oldalon beázik, az épületben a raktározási gondok továbbra is fennállnak. A kertmozi épülete több sebből vérzik, mint pl. pénztár mögötti szoba, alsó épület homlokzatán található favédőburkolat, teljesen el van rohadva, cserére szorult, de ez mellett balesetveszélyes is, teljeskörű műszaki áttekintés szükséges.  A könyvtárban továbbra sincs megoldva a fűtés, valami okból kifolyólag jóval hidegebb van, mint más termekben.


Zalakaros, 2023. november 7.







Mellékletek
1. számú melléklet: 
CIVIL HÁZ 
2023
MÁJUS HAVI IDŐBEOSZTÁS

	
	Programok

	1. HÉTFŐ
	Zárva

	2. Kedd
	

	3. Szerda
	19:00 Bottal-fogó próba

	4. Csütörtök
	10:00 Számítástechnika klub

	5. Péntek
	15:00 Gyöngyvirág csoport próba
16:00 Rügyecske Tánccsoport próba
18:00 Tartásjavító gerinctorna

	6. SZOMBAT
	9:00 Karos Fúvósegyüttes próba
14:00 Élményfestés-Rádi Hajnalka

	7. VASÁRNAP
	Zárva

	8.  Hétfő
	17:00 Dalárda-Vegyeskar próba

	9.  Kedd
	10:00 Számítástechnika klub
16:00 Rügyecske próba

	10.  Szerda
	15:00 Ezüst Klub
19:00 Bottal-fogó próba

	11.  Csütörtök
	10:00 Pöttöm klub
18:00 Női Kar próba
19:00 OlenSis-Női Kar próba

	12.  Péntek
	15:00 Gyöngyvirág csoport próba
18:00 Tartásjavító gerinctorna

	13. SZOMBAT
	9:00 Karos Fúvósegyüttes próba
12:00-20:00 Zártkörű rendezvény

	14. VASÁRNAP
	9:00-Zártkörű rendezvény

	15.  Hétfő
	17:00 Hit Gyülekezete

	16.  Kedd
	

	17.  Szerda
	19:00 Bottal-fogó próba

	18.  Csütörtök
	10:00 Számítástechnika klub

	19.  Péntek
	15:00 Gyöngyvirág csoport próba
16:00 Rügyecske Tánccsoport próba
18:00 Tartásjavító gerinctorna

	20.  SZOMBAT
	9:00 Karos Fúvósegyüttes próba

	21.  VASÁRNAP
	Zárva

	22. Hétfő
	18:00 Erdőbirtokossági gyűlés

	23. Kedd
	

	24. Szerda
	14:00 Ezüst Klub
17:00 Novák Ferencné -pünkösdi népszokások előadás
19:00 Bottal-fogó próba

	25. Csütörtök
	10:00 Számítástechnika klub

	26. Péntek
	15:00 Gyöngyvirág csoport próba
16:00 Rügyecske Tánccsoport próba
18:00 Tartásjavító gerinctorna

	27. SZOMBAT
	9:00 Dalárda-Vegyeskar próba
10:00 Karos Fúvósegyüttes próba

	28. VASÁRNAP
	

	29. HÉTFŐ
	17:00 Hit Gyülekezete

	30. Kedd
	14:00-18:00 Véradás
19:00 Erdőbirtokossági gyűlés

	31. Szerda
	19:00 Bottal-fogó próba


A programváltoztatás jogát fenntartjuk.

2. számú melléklet: Zalakarosi Közösségi Ház 2023. évi kulturális és egyéb rendezvényei 

	Sor-
szám
	Időpont
	Esemény neve
	Helyszín

	1. 
	Január 20. 
	Magyar Kultúra Napja
	Általános Iskola

	2. 
	Február 21.
	Ismeretterjesztő előadás- Novák Ferencné (Marika) Farsangi szokások
	Civil Ház

	3. 
	Március 15.
	Nemzeti Ünnep
	Batthyány szobor

	4. 
	Március 22. 
	Ismeretterjesztő előadás- Németh Lajos meteorológus: Mi lesz veled föld, mi lesz veled éghajlat…..
	Civil Ház

	5. 
	Március 25
	Zalakaros város bora bírálat
	Civil Ház

	6. 
	Március 30.
	Ismeretterjesztő előadás- Novák Ferencné (Marika) Húsvéti ünnepkör népszokásai
	Civil Ház

	7. 
	Április 5.
	Bűnmegelőzési előadás iskolásoknak
	Civil Ház

	8. 
	Április 12.
	Költészet Napja 
	Könyvtár

	9. 
	Április 25.
	Rendőrnap
	Civil Ház

	10. 
	Május 4. 
	Tűzoltók köszöntése
	Tűzoltó Állomás

	11. 
	Május 12.
	Folklórest
	Kertmozi

	12. 
	Május 13.
	Zalakarosi Női Kar és OLENSIS közös koncert
	Korzó

	13. 
	Május 18.  
	Mentők köszöntése
	Mentő állomás

	14. 
	Május 24.
	Ismeretterjesztő előadás- Novák Ferencné (Marika) Pünkösdi népszokások
	Civil Ház

	15. 
	Május 26.
	Gyermeknap- Napsugár koncertek

	Általános Iskola, Óvoda

	16. 
	Május 27. 
	Szent Orbán nap
	Szent Orbán szobor

	17. 
	Május 30.
	Véradás
	Civil Ház

	18. 
	Június 9.
	SZKES Táncgála
	Kertmozi

	19. 
	Június 30.
	Dumaszínház
	Kertmozi

	20. 
	Július 8.
	Fúvós Fesztivál
	Dísz tér

	21. 
	Július 14.
	Zalakaros-Olesno 15 éves ünnepség
	Korzó

	22. 
	Július 14.
	Város Napja Ünnepség
	Kertmozi

	23. 
	Augusztus 10-13.
	Bornapok Megnyitója
	Korzó

	24. 
	Augusztus 18.
	Dumaszínház 
	Kertmozi

	25. 
	Augusztus 20.
	Szent István Napi Ünnepség

	Szent István és Gizella szobor

	26. 
	Szeptember 16.
	Szüreti felvonulás
	Általános Iskola-Karos Korzóig

	27. 
	Október 1.
	Idősek Napja

	Korzó

	28. 
	Október 6.
	Aradi vértanúk megemlékezés

	Batthyány szobor

	29. 
	Október 23.
	Nemzeti Ünnep

	56-os emlékmű

	30. 
	Október 25.
	Ismeretterjesztő előadás-Idősek kizsákmányolásának megelőzése
	Civil Ház

	31. 
	November 1.
	Hősi hallottak megemlékezés
	Hősök tere

	32. 
	December 6.
	Mikulás Ünnepség (még nem került megrendezésre)

	Általános Iskola, Óvoda

	33. 
	December 10.
	III. Advent: Női Énekkar Adventi Koncertje (még nem került megrendezésre)

	Isteni Irgalmasság Templom

	34. 
	December 16.

	IV. Advent: Zalakarosi Fúvósegyüttes Adventi Koncertje (még nem került megrendezésre)
	Korzó

	35. 
	Január-December
	A Civil Házban előírt, kötelezően vállalt rendezvények, ismeretterjesztő előadások, kézműves foglalkozások, hagyományápoló programok, tanfolyamok 
	Civil Ház



3. számú melléklet: 2023. július-augusztus Kertmozi bevétel napi bontásban
	2023. július
	

	
	
	
	

	 
	 
	Nézőszám
	Pénztár
	Büfé
	Összesen

	2023.07.03
	Indiana Jones és a sors tárcsája 
	60 fő
	103 500 Ft
	36 500 Ft
	140 000 Ft

	2023.07.04
	A Galaxis őrzői 3.
	18 fő
	30 300 Ft
	12 600 Ft
	42 900 Ft

	2023.07.05
	Pókember- A multiverzumon át
	43 fő
	74 800 Ft
	27 800 Ft
	102 600 Ft

	2023.07.06
	Ruby Gillman, tinikráken
	53 fő
	92 300 Ft
	47 500 Ft
	139 800 Ft

	2023.07.07
	Transformers: A fenevadak 
	27 fő
	45 600 Ft
	13 300 Ft
	58 900 Ft

	2023.07.08-09.
	Szünnap
	 
	 
	 
	 

	2023.07.10
	Flash, a villám
	24 fő
	42 900 Ft
	19 100 Ft
	62 000 Ft

	2023.07.11
	Supermario Bros
	41 fő
	71 300 Ft
	38 400 Ft
	109 700 Ft

	2023.07.12
	Indiana Jones és a sors tárcsája 
	109 fő
	192 300 Ft
	86 300 Ft
	278 600 Ft

	2023.07.13
	Ruby Gillman, tinikráken
	22 fő 
	38 800 Ft
	24 800 Ft
	63 600 Ft

	2023.07.14
	Transformers: A fenevadak 
	43 fő
	74 800 Ft
	40 800 Ft
	115 600 Ft

	2023.07.15-16.
	Szünnap
	 
	 
	 
	 

	2023.07.17
	Mission Impossible Leszámolás
	79 fő
	140 500 Ft
	69 300 Ft
	209 800 Ft

	2023.07.18
	Betyárbecsület 
	13 fő
	22 000 Ft
	11 200 Ft
	33 200 Ft

	2023.07.19
	Elemi 
	102 fő
	176 700 Ft
	76 500 Ft
	253 200 Ft

	2023.07.20
	Flash, a villám
	32 fő
	57 200 Ft
	38 700 Ft
	95 900 Ft

	2023.07.21
	Ruby Gillman, tinikráken
	45 fő
	76 200 Ft
	31 400 Ft
	107 600 Ft

	2023.07.22-23.
	Szünnap
	 
	 
	 
	 

	2023.07.24
	Pókember- A multiverzumon át
	40 fő
	69 400 Ft
	36 700 Ft
	106 100 Ft

	2023.07.25
	Barátnőt felveszünk
	81 fő
	141 900 Ft
	49 500 Ft
	191 400 Ft

	2023.07.26
	Mission Impossible Leszámolás
	57 fő
	99 300 Ft
	37 000 Ft
	136 300 Ft

	2023.07.27
	Elemi 
	97 fő
	169 900 Ft
	84 500 Ft
	254 400 Ft

	2023.07.28
	Indiana Jones és a sors tárcsája 
	75 fő
	137 100 Ft
	56 000 Ft
	193 100 Ft

	2023.07.29-30.
	Szünnap
	 
	 
	 
	 

	2023.07.31
	Transformers: A fenevadak 
	39 fő
	67 800 Ft
	26 000 Ft
	93 800 Ft

	 
	Összesen:
	1100 fő
	1 924 600 Ft
	863 900 Ft
	2 788 500 Ft

	
	
	
	
	
	

	2023. augusztus  
	
	
	
	

	 
	 
	Nézőszám
	Pénztár
	Büfé
	Összesítve

	2023.08.01
	Barbie
	50 fő
	84 800 Ft
	39 500 Ft
	124 300 Ft

	2023.08.02
	Mission impossible
	38 fő
	69 500 Ft
	33 800 Ft
	103 300 Ft

	2023.08.03
	Elemi
	83 fő
	144 900 Ft
	58 900 Ft
	203 800 Ft

	2023.08.04
	Indiana Jones és a sors tárcsája
	56 fő
	100 100 Ft
	34 600 Ft
	134 700 Ft

	2023.08.05-06.
	Szünnap
	 
	 
	 
	 

	2023.08.07
	Oppenheimer
	80 fő
	138 200 Ft
	70 500 Ft
	208 700 Ft

	2023.08.08
	Barátnőt felveszünk
	72 fő
	131 400 Ft
	30 400 Ft
	161 800 Ft

	2023.08.09
	Elemi
	70 fő
	123 400 Ft
	49 700 Ft
	173 100 Ft

	2023.08.10
	Putifár tanár úr
	58 fő
	102 700 Ft
	46 600 Ft
	149 300 Ft

	2023.08.11
	Indiana Jones és a sors tárcsája
	69 fő
	125 100 Ft
	38 100 Ft
	163 200 Ft

	2023.08.12-13.
	Szünnap
	 
	 
	 
	 

	2023.08.14
	Gran turismo
	59 fő
	105 500 Ft
	51 400 Ft
	156 900 Ft

	2023.08.15
	Ruby Gillman, Tinikráken
	43 fő
	74 500 Ft
	23 400 Ft
	97 900 Ft

	2023.08.16
	Indiana Jones és a sors tárcsája
	117 fő 
	208 500 Ft
	81 300 Ft
	289 800 Ft

	2023.08.17
	Kísértetkastély
	51 fő
	93 600 Ft
	37 300 Ft
	130 900 Ft

	2023.08.18
	Dumaszínház
	 
	 
	 
	 

	2023.08.19-20
	Szünnap
	 
	 
	 
	 

	2023.08.21
	Mission impossible
	29 fő
	50 600 Ft
	26 500 Ft
	77 100 Ft

	2023.08.22
	Barbie
	99 fő 
	172 400 Ft
	97 900 Ft
	270 300 Ft

	2023.08.23
	Elemi
	67 fő 
	113 000 Ft
	44 200 Ft
	157 200 Ft

	2023.08.24
	Gran turismo
	88 fő
	151 600 Ft
	96 200 Ft
	247 800 Ft

	2023.08.25
	Tini nindzsa teknőcök
	29 fő
	50 300 Ft
	23 200 Ft
	73 500 Ft

	2023.08.26-27
	Szünnap
	 
	 
	 
	 

	2023.08.28
	Kivert kutyák
	19 fő
	34 600 Ft
	20 300 Ft
	54 900 Ft

	2023.08.29
	Ruby Gillman, Tinikráken
	17 fő
	29 900 Ft
	16 300 Ft
	46 200 Ft

	2023.08.30
	Tini nindzsa teknőcök
	7 fő
	11 800 Ft
	9 500 Ft
	21 300 Ft

	2023.08.31
	Mission impossible
	15 fő
	26 400 Ft
	2 300 Ft
	28 700 Ft

	 
	Összesen: 
	1216 fő
	2.142.800 Ft 
	931 900 Ft
	3 074 700 Ft

	
	Mindösszesen:
	2316 fő
	4.067.400 Ft
	1.795.000 Ft
	5.863.200 Ft 

	




	
	
	
	
	


4. számú melléklet: 2023. évi Nemzetközi kapcsolatok
	Nemzetközi kapcsolatok/Testvérvárosi delegációk 2023.

	Dátum
	Puchheim
	Létszám
	Teendők

	2023. 05. 07-2023.05.14.
	Német-Magyar Egylet tagjai
	40 fő
	szállásfoglalás, étkezések, programok, kirándulások szervezése

	
	Olesno
	
	

	2023.05.11-2023.05.14
	Chór Olensis
	23 fő
	szállásfoglalás, étkezések, programok, fellépés szervezése

	2023.07.14-2023.07.16.
	Városnapra, Olesno-Zalakaros 15. éves jubileumi ünnepségére meghívott delegáció
	4 fő
	szállásfoglalás, étkezések, ünnepségek, programok, kirándulások teljes körű szervezése

	 
	Asperhofen
	
	

	2023.07.14-2023.07.16.
	Városnapra meghívott delegáció
	4 fő
	szállásfoglalás, étkezések, ünnepség, programok, kirándulások teljes körű szervezése




5. számú melléklet: Zalakaros város sport rendezvényei 2022-ben
	Sorszám
	Időpont
	Rendezvény
(Z zártkör rendezvény)
	Helyszín
	Szervező

	1.
	Január- március
	Zalakaros és Térsége Teke Csapatbajnokság lebonyolítása, sorsolás (Z)
	Zalakomár, tekepálya
	Zalakarosi Közösségi Ház és Könyvtár (továbbiakban: ZKHK)

	2.
	Február 5
	Zalakaros és Térsége Amatőr Teremlabdarúgó Kupa 
	tornaterem
	ZKHK

	3.
	Március 
	Zalakaros és Térsége Teke Csapatbajnokság díjátadó (Z)
	Zalakomár, tekepálya
	ZKHK


	4.
	Március 12.
	Országfutás 
 (Márc. 15. tiszteletére) 
„Sportolj és Nyerj!!!” 
	Zalakaros
	Futrinkák,
ZKHK


	5.
	Március 19.
	A” Víz Világnapja” Családi Sportnap
	Zalakarosi Fürdő
	Zalakarosi Fürdő,
ZKHK

	6.
	Március 26.
	Kerékpártúra a Város peremén „Sportolj és Nyerj”
	Zalakaros
	ZKHK

	7.
	Április 13.
	„Úszik a Nyuszi” (Z)
	Zalakarosi Fürdő
	Karos Sprint Úszó Klub

	8.
	Április 23.

	Kalandtúra a Parkerdő horhosaiban „Sportolj és Nyerj”!!! 
	Parkerdő
	ZKHK


	9.
	Április 23.
	Föld Napja, Parkerdő tisztítás önkéntesekkel, „Sportolj és Nyerj”!!! 
	Parkerdő
	ZKHK


	10.
	Április 30.
	Kerékpártúra a Bivalyrezervátumhoz
	Zalakaros - Kápolnáspuszta
	ZKHK

	11.
	Április 

	Kanizsa – Karos Futóverseny 
	Nagykanizsa – Zalakaros
Strandbejárat
	Kanizsa Futó Klub,
ZKHK

	12.
	Április 30.
	Májusfaállítás
	Gyógyfürdő tér
	Zk-i Turisztikai Egy.
ZKHK

	13.
	Május 8.
	Giro D Italia
	
	

	14.
	Május 11-15.
	Tour De Hungrie
	Zalakaros
	

	15.
	Május 
	Országúti kerékpártúra a Kis- Balatonhoz, „Sportolj és nyerj”!!! 
	Zalakaros – Kis-Balaton, Bivalyrezervátum
	ZKHK


	16.
	Május -Június
	40. Nemzetközi Sakkfesztivál
	Zalakaros
	?
ZKHK

	17.
	Május 21.
	Szent Orbán teljesítmény gyalogtúra „Sportolj és Nyerj”!!! 

	Zalakaros – Zalamerenye – Orosztony - Zalakaros
	?
ZKHK

	18.
	Június 4.
	Tájékozódási kerékpárverseny,
„Sportolj és Nyerj!!!” 
	Zalakaros és a Parkerdő
	ZKHK


	19.
	Június 7.
	„Sportolj és nyerj”!!! díjátadó (Z)
	Iskola
	Sport-alapítvány
ZKHK

	20.
	Július 
	Balaton – átúszás szervezése (Z)
	Révfülöp - Balatonboglár
	Karos Sprint Úszóklub 
ZKHK

	21.
	Augusztus


	Nemzetközi Lány Kosárlabda Kupa
	tornaterem
	Kanizsa Diákkosárlabda Klub


	22.
	Szeptember 10.
	Országúti Kerékpártúra
„Sportolj és Nyerj”!!! 
	Zalakaros – Kis - Balaton
	ZKHK


	23.
	Szeptember 16-18. 
	IV. Zalakaros – Kis-Balaton Futóverseny 
	Zalakaros
	Futrinkák
ZKHK

	24.
	Szeptember 23-25.
	Tour De Karos 
	Zalakaros és Térsége, Gyógyfürdő tér
	Vuelta,
Fürdő
ZKHK

	25.
	Október 8
	Őszi gyalogtúra és gesztenyesütés, „Sportolj és Nyerj!!! 
	Parkerdő
	ZKHK


	26.
	Október 22. 
	Országfutás VIII.
(Okt. 23. tiszteletére) „Sportolj és Nyerj!!!” 
	Zalakaros
	Futrinkák,
ZKHK

	27.
	Október- December
	Zalakaros és Térsége Teke  Bajnoksága,  Őszi forduló (Z)
	Zalakomár
	ZKHK

	28.
	November12
	Vizi sportok „Sportolj és Nyerj!!!
	Zalakarosi Fürdő
	ZKHK

	29.
	November 26.
	Magyar labdarúgás napja
	Tornaterem
	ZKHK

	30.
	December 6.
	Úszik a Mikulás (Z)
	Zalakarosi Fürdő
	Karos Sprint Úszó Klub 

	31.
	December 
	 Jótékonysági - Mikulás futás 
	Zalakaros
	Futrinkák
ZKHK





